钦定古今图书集成/明伦汇编/官常典/第430卷 > 明
## 钦定古今图书集成/明伦汇编/官常典/第430卷 > 明

明上林苑设监正、监副、统典署、署丞之属。

按《明会典》：“上林苑监正官：左右监正二员，左右监副
二员，左右监丞二员。”

〈注〉后监正、监副俱不常设。止设监丞署掌印信

首领官、典簿一员。

属官：“良牧署”，典署一员。

〈注〉久住补。

署丞一员。

〈注〉旧二员。

录事一员。

〈注〉旧二员，后革一员。万历九年尽革。十一年，复设一员。

蕃育署：署丞一员。

〈注〉旧二员。

录事一员。

〈注〉旧二员，后革一员，万历九年尽革。十一年，复设一员。旧有典署一员，隆庆元年革。

林衡署典署一员。

〈注〉久住补。

署丞一员。

〈注〉旧二员。旧有录事二员，后革。

嘉蔬署：署丞一员。

〈注〉旧二员。旧有典署录事各一员。嘉靖三十一年革

按《明一统志》：“上林苑监在文德坊玉河桥西，典簿厅
附焉。外有蕃育嘉蔬、冰鉴、川衡、林衡、良牧、左典察、右
典察、前典察、后典察十署，亦隶之。”

### 成祖永乐五年初设上林苑及所属十署

按《明会典》：“上林苑监，洪武中议设上林苑监，以妨民
业，遂止。永乐五年开设，定为正五品衙门，设左右监，
正、左右监副，左右监丞、典簿。”所属良牧、蕃育、嘉蔬、林
衡、川衡、冰鉴、典察，左右前后十署，每署设典署、署丞、
录事。

凡牧养牲口、栽种果蔬等项。永乐间、用北京效顺人
役充。后于山西平阳泽潞三府州起拨民一千户。俱
照边民事例、给与盘缠口粮。连当房家小、同来分派
使用。仍令自备牛具种子、于附近荒闲地土内、尽力
耕种食用、喂养牲口

凡牧养，每二丁养羊一只，每五丁养牛一只。馀各验
丁派养。其《牲口》编号造册，挨次进送内府、并太常寺、
光录寺供应。每岁除原种取用不缺外。牛孳生犊一
只，羊孳生羔二只。馀皆与民自用羊毛惟种羊，依时
剪取入官。孳生羊毛从民收用。

永乐十四年，定“上林苑《罪罚禁例》。”

按《明会典》：“凡牧养栽种地，东至白河，西至西山，南至
武清，北至居庸，西南至浑河。”永乐十四年奉旨：“一应
人不许于苑内围猎，有犯禁者，每人罚马九匹，鞍九
副，鹰九连，狗九只，银一百两，钞一万贯，仍治罪。”虽亲
王勋戚，犯者亦同。

### 仁宗洪熙元年减置上林苑官

按：《明会典》，“洪熙元年，止存左监丞、典簿，馀官不除。”又
以蕃育署带管良牧、川衡两署，嘉蔬署带管冰鉴、林
衡两署。其四署人户并四典察署人户，俱拨二署暂
管。

====宣宗宣德十年减上林苑十署惟存四署====按《宣宗实录》：“宣德十年二月，革上林苑监所辖冰鉴、
川衡、典察左右前后六署，惟存嘉蔬、蕃育、良牧、林衡
四署。”从行在户部奏请也。

按《明会典》：“宣德十年，止存蕃育、嘉蔬、良牧、林衡四署。
馀皆革。”近年，仍设右监丞。

蕃育署　原管畜养户二千三百五十七，分拨畜养
草场地一千五百二十顷三十四亩二分二釐。计畜
养鹅八千四百七十只、雄四千二百一十七只、雌四
千二百五十三只；鸭二千六百二十四只、雄八百八
十九只、雌一千七百三十五只；鸡五千五百四十只、
雄七百八十三只、雌四千七百五十七只。

光禄寺“每年取用孳生鹅一万八千只。鸭一千只。鸡
五千只，长行线鸡二千只。鸡蛋一十二万个。”

太常寺、每年取进奉先等殿荐新雁十二只，雉十二
只，嫩鸡一十三只，鸭蛋二百四十个，鸡蛋二百六十
个。

本监每年进宫鹅黄五十只，鸭黄七十五只，鸡黄五
十只，大雌鸡一十五只，鹅蛋九百五十个，鸭蛋二万
九千个。

又“内府供应库鸭蛋三万个”

嘉蔬署、　原管栽种户九百，分拨栽种蔬菜等地一
百一十八顷九十九亩八分四釐八毫。后因修筑本
署土城鹅房，占地二十二顷七十亩。今见存地九十
六顷二十九亩八分四釐八毫。每年进宫菜一十三
万七千五百八十三斤。又送光禄寺。青菜二十四万
七千八百斤，芥子七石八斗。

凡日逐进用菜蔬果品。是年奏准、以荆府遗下空房
一所、东安门外、旧行用库房一所顿放

良牧署　厚管牧养户二千四百七十六分，拨牧养
牲口、草场等地二千三百九十九顷一十三亩六分
六釐

计牧养牛、羊、猪四千五百六十六只，牛九百二十九
只，牯牛九十七只，㹀牛八百三十二只，羊二千五百
六十九只，绵羊二千三百九十六只，公羊二百四十
八只，母羊二千一百四十八只，山羊一百七十三只，
公羊一十六只，母羊一百五十七只，猪一千六十八
口，儿猪六十八口，母猪一千口。

光禄寺每年收用孳牲牛八百只。羊五百只。羊羔二
十只。长行腌腊猪二千口。正旦冬至节肉猪一千口。
内府丁字库、每年收羊毛二千二百四十六斤四两。
太常寺每年收用时享太庙及奉先等殿荐新共活
兔八十一只。其祭告等件、不时取用无定数

林衡署　原管栽种户一千九百八十三分，拨栽种
果树花木等地一百三十八顷一十五亩七分一厘，
迁民住基地一十顷九十五亩，自种地五十一顷四
十二亩。

### 英宗正统元年令两县附近果园听属本监

按《明会典》：“凡大兴、宛平二县附近果园，正统元年令
听本监管属，远者并外府州县，俱令有司自行管属，
果品听其自进。”

### 宪宗成化六年诏因水患亏损牲口悉免追赔

按《明会典》：成化六年诏：“蕃育等署，今年有因水患亏
损牲口，曾经具奏查勘明白者，悉免追赔。”

### 孝宗弘治五年奏准顿放菜蔬果品官房

按《明会典》：“凡日逐进用菜蔬果品。弘治五年又奏准、
以东安门外保大坊官房一所顿放。”

弘治十四年，踏勘“上林苑地亩。”

按《明会典》，凡原拨并续拨栽种蔬菜、果木、树花、牧牲
草场衙门公廨及住基等地，弘治十四年踏勘过共
四千一百三十四顷八十五亩八分八毫；见在地三
千九百七十顷五十八亩八分三釐。会勘出侵占失
迷地一百六十四顷二十六亩九分七釐八毫四至
筑立封堆一千六百七个。

### 世宗嘉靖三年定蕃育署寄养鹅鸭罚例

按《明会典》：“凡蕃育署寄养鹅只，嘉靖三年议准：各牲
户不许通同写字人役，私自发卖，虚报日月，骗取食
料。该寺置立簿籍，以领鹅之日为始，每只日给食料
六合，扣至一月为止。其鹅务足原定斤数，以备取用。
如过一月后，鹅瘦损不堪者，令其自备食料，再不支
给。失养损坏者，责其赔偿。”

嘉靖八年、令以良牧署成熟田地钱粮、为光禄寺供
应

按《明会典》八年议准，除不起科草场并不堪者，共不
纳钱粮田地五百五十七顷九亩四分三釐一毫七
丝，见在成熟田地一千八百四十二顷四亩二分二
釐八毫六丝。每年征收子粒银四千四百六十五两
七钱二分六釐八毫五丝八忽，解送户部、转送光禄
寺，买办猪羊牛只供应。

嘉靖二十六年题定“上林苑海子内监口粮。”

按《明会典》二十六年题准：上林苑监海子供役净身
男子一千五百九十六名，每名于京仓月支米三斗

### 皇清

《大清会典》：“上林苑监”俱汉缺。

正官

监丞一员

属官

良牧署署丞一员

蕃育署署丞一员　。旧有林衡、嘉蔬二署，设署、丞各一员。顺治十五年俱裁。

顺治元年，置上林苑监正七品衙门，设监丞一员。其属有四署：曰《蕃育》，曰《良牧》，曰《林衡》，曰“嘉蔬。” 各设署丞一员。二年，裁嘉蔬署。十五年，以林衡署归并良牧署。所掌畜牧等物，俱折银征解户部，果品量存解光禄寺，并列于后。

蕃育署　：凡地赋，顺治元年，原额地一千五百一十九顷四亩一分办进。

上供鸡、《鹅、鸭》《鸡蛋》《鹅蛋》《鸭蛋解》，《光禄寺新雉》《新雁解》。

太常寺三年停征鸡鹅等物，照民地例征粮。康熙二十四年，实在征粮地二百二顷一十六亩六分三釐二毫零。内每亩三分起科地一百一十顷七亩三分一厘，每亩二分起科地六顷六十一亩五分，每亩一分起科地八十五顷四十七亩八分二釐二毫零。土房基地征租银二钱九分二釐。共征地租粮银四百二十九两二钱一分九釐五毫零，解交户部。

凡丁银，顺治十二年始行编审，人丁一千七百三十三丁。康熙二十四年，实在人丁三千八百一丁。内下上丁二十七丁，每丁征银三钱。下中丁一百四十八丁，每丁征银二钱。下下丁三千六百二十六丁，每丁征银一钱。共征《丁粮》银四百两三钱，解交户部。

凡杂税、每年征当税银一百二十两。又每年征牛驴牙税杂项等银、无定额、解交户部

良牧署　：凡地赋，顺治元年，原额地一千八百四十二顷四亩二分二釐八毫零办进。

上供：牛羊猪解光禄寺，小猪解供用库，活兔解太常。

寺，四年停征牛羊等物，照民地例征粮。康熙二十四年，实在征粮地一百一十顷六十五亩二分，内每亩三分起科地三十顷七十三亩七分，每亩二分起科地三十顷三十五亩三分，每亩一分起科地四十九顷五十六亩二分，共征地粮银二百二两四钱七分九釐，解交户部。《凡丁银》，顺治十二年始行编审人丁，八百一十三丁。康熙二十四年，实在人丁二千一百九丁。内下上丁四丁，每丁征银三钱。下中丁一百二十三丁，每丁征银二钱。下下丁一千九百八十二丁，每丁征银一钱。共征《丁粮》银二百二十四两，解交户部。

凡办纳果品、每年额征、李一十七驼半。桃四百二十个。梨四百个。解交光禄寺

林衡署，顺治十五年，归并良牧署　。凡地赋，顺治元年，原额地二百八十六顷一十六亩七分，办进。

上供果品：二年停征果品等物，照民地例征粮。《康熙》

二十四年实在征粮地一百八十五顷三十一亩一厘，内每亩三分起科地一百三十四顷七十一亩一分一厘，每亩二分起科地五顷四十四亩，每亩一分起科地四十五顷一十五亩九分。共征地粮银四百六十两一钱七分二釐三毫。又征坟山、长沟峪等处树株银二十三两三钱七分五釐，解交户部。

凡丁银，顺治十二年始行编审，人丁六百二十丁。康熙二十四年，实在人丁八百六十四丁。内：下上丁二十丁，每丁征银三钱。下中丁一百五十丁，每丁征银二钱。下下丁六百九十四丁，每丁征银一钱。共征《丁粮》银一百五两四钱，解交户部。

凡办纳果品、每年额征核桃三万一十个。解交光禄寺

嘉蔬署，顺治二年裁　。凡地赋，顺治元年，原额地九十八顷办进。

上用蔬菜瓜茄等物。二年、以圈拨地亩裁去本署

《贾谊新书》。